മീഥൈൽ മിഥാക്രിലേറ്റ് തന്മാത്ര മറ്റു അക്രിലിക് ഏകകങ്ങൾ, സ്റ്റൈറീൻ, എഥിലീൻ എന്നിവയോടൊപ്പമെല്ലാം കോപോളിമറൈസ് ചെയ്യാം. സ്റ്റൈറീനുമായി ഫ്രീ റാഡിക്കൽ പോളിമറീകരണം നടത്തുമ്പോൾ ശൃംഖലയിൽ മീഥൈൽ മിഥാക്രിലേറ്റും സ്റ്റൈറീനും കൃത്യമായി ഒന്നിടവിട്ട് ചേർത്ത Alternating Copolymer ലഭിക്കുന്നു. മീഥൈൽ മിഥാക്രിലേറ്റ് റാഡിക്കലിന് സ്റ്റൈറീൻ തന്മാത്രയോടും, സ്റ്റൈറീൻ റാഡിക്കലിന് മീഥൈൽ മിഥാക്രിലേറ്റ് തന്മാത്രയോടുമുളള പ്രത്യേക പ്രതിപത്തി കൊണ്ടാണ് ഇപ്രകാരം സംഭവിക്കുന്നത്. 

പ്രകാശ സംപ്രേഷണം (light transmission) മുഖ്യമായ എല്ലാ സന്ദർഭങ്ങളിലും ഇന്ന് ഗ്ലാസ്സിനു പകരമായി പോളി മീഥൈൽ മിഥാക്രിലേറ്റ് സ്വീകാര്യമായ പദാർത്ഥമാണ്. വാഹനങ്ങളിലെ മുൻവശത്തും പുറകുവശത്തുമുളള ലൈറ്റുകൾ, ആകർഷണീയമായ കൌതുക വസ്തുക്കൾ, ഫലകങ്ങൾ, എന്നിവ കൂടാതെ അക്രിലിക് വർണ്ണക്കുട്ടുകൾ നിർമ്മിക്കാനും ഉപയോഗിക്കപ്പെടുന്നു 
ആദ്യ കാലത്തെ ഹാർഡ് കോൺട്ക്റ്റ് ലെൻസും ഇൻട്രാ ഒക്കുലർ ലെൻസും പോളി മീഥൈൽ മിഥാക്രിലേറ്റ് ആയിരുന്നു.
രസതന്ത്രം
സവിശേഷതകൾ
ഉപയോഗമേഖലകൾ
കോപോളിമറുകൾ